ଯାଜପୁରଃ(ଆନନ୍ଦ ଚନ୍ଦ୍ର ସାହୁ )ଯାଜପୁର ଜିଲ୍ଲାକୁ ଓଡିଶାର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଏକା ସାଙ୍ଗରେ ଦୁଇ ଦୁଇଟି ବୃହତ ପ୍ରକଳ୍ପ ପାଇଁ ସାଢ଼େ ୫ କୋଟିରୁ ଉର୍ଦ୍ଧ ଅର୍ଥ ଅନୁଦାନ ଦେଇଛନ୍ତି । ଯାହାକି ଚାଷୀ,ଚାଷ ଓ ବନ୍ୟା ନିୟନ୍ତ୍ରଣ ପାଇଁ ବିଶେଷ ଭାବେ ସହାୟକ ହୋଇପାରିବ ବୋଲି ସର୍କିଟ ହାଉସ ଠାରେ ଅନୁଷ୍ଠିତ ସାମ୍ବାଦିକ ସମ୍ମିଳନୀରେ ରାଜସ୍ବ ଓ ବିପର୍ଯ୍ୟୟ ପରିଚାଳନା ମନ୍ତ୍ରୀ ପ୍ରମିଳା ମଲ୍ଲିକ କହିଛନ୍ତି।
ଏହି ପ୍ରକଳ୍ପ ହେଲେ ବୈତରଣୀ ନଦୀରେ ବନ୍ୟା ନିୟନ୍ତ୍ରଣ ସହ ଯାଜପୁରର ଦଶରଥପୁର ବ୍ଲକ ଓ ଭଦ୍ରକର ଧାମନଗର ବ୍ଲକରେ କେନାଲ ଜରିଆରେ ଶହ ଶହ ଏକର ଚାଷ ଜମି ଜଳସେଚିତ ହେବ । ଯୋକଡିଆ ପରେ ଏହା ଜିଲ୍ଲାର ଦ୍ବିତୀୟ ଆନିକଟ ନିର୍ମାଣ ହେବ। ଯାହାକି ଦଶରଥପୁର ବ୍ଲକ ଅଧିନ ବ୘ତରଣୀ ନଦୀର ଡୋବାବିଲ ନିକଟରେ ହେବ। ଏହି ପ୍ରକଳ୍ପ ୩୦ ମାସରେ କାର୍ଯ୍ୟ ସରିବା ନେଇ ଲକ୍ଷ୍ୟ ରଖାଯାଇଛି।ଏହି ପ୍ରକଳ୍ପ ପାଇଁ ମୁଖ୍ୟମନ୍ତ୍ରୀ ନବୀନ ପଟନାୟକ ଙ୍କୁ ଧନ୍ୟବାଦ ଦିଆଯାଇଛି।
ଏହି ସାମ୍ବାଦିକ ସମ୍ମିଳନୀରେ ବରୀ ବିଧାୟିକା ସୁନନ୍ଦା ଦାସ, ଯାଜପୁର ବିଜେଡି ଜିଲ୍ଲା ସଭାପତି ସରୋଜ ମହାପାତ୍ର, ଜିଲ୍ଲା ପରିଷଦ ଅଧ୍ୟକ୍ଷା ନଳିନୀ ପ୍ରଭା ଜେନା, ଜିଲ୍ଲା ପରିଷଦ ଉପାଧ୍ୟକ୍ଷ ଗଣେଶ୍ବର ବରାଳ,ଯାଜପୁର ବିଧାୟକ ପ୍ରତିନିଧି ଭବ ପ୍ରସାଦ ଦାସ ପ୍ରମୁଖ ଉପସ୍ଥିତ ଥିଲେ।
